《题采石李太白祠》
宋代·罗与之

仙翁谪堕岷山下，逸气如虹耿林罅。
万言倚马不作难，坐令神鬼皆惊吓。
翘翘车乘悬弓旌，畴咨时政肝胆明。
和蕃书草金銮殿，清平词度沉香亭。
声华视汉媲黄绮，宝床赐食龙颜喜。
掉头歘作燕晋游，却笑卿相纡朱紫。
开元盈成亦极，屏间山水代无逸。
未必脱靴恨尔深，自是见几不终日。
锦袍错落浮扁舟，呼儿买酒盟江鸥。
天公似悔夜郎祸，明月已起烟波愁。
采石青青三尺墓，至今祠祭勤呵护。

作者简介：罗与之，字与甫，螺川（今江西吉安县）人。曾应进士举不第（本集卷一《下第西归》），遂弃去，浪迹江湖间。其诗为刘克庄称赏。有《雪坡小稿》二卷。　罗与之诗，以汲古阁影宋抄《南宋六十家小集·雪坡小稿》为底本。校以影印文渊阁《四库全书·江湖小集》本（简称江湖集）、顾氏读书斋刊《南宋群贤小集》本（简称群贤集），并酌校《四库全书·两宋名贤小集》本（简称名贤集）。